ইখলাস অন্তরের এমন এক অবস্থার নাম, যা প্রতিটি মানুষের থাকা উচিত। অন্তরে ইখলাস সৃষ্টি করা এবং তা বজায় রাখার হুকুমও শরীয়ত দিয়েছে। এ থেকে বোঝা যায়, ইখলাস সৃষ্টি করা এবং তার ওপর দৃঢ় থাকা মানুষের ইখতিয়ার ও সামর্থ্যের ভিতরের বিষয়। কখনো কখনো মানুষ কাজের শুরুতে খুবই মুখলিস থাকে। কিন্তু পরে ইখলাস কমতে কমতে শেষ হয়ে যায়। আবার কখনো এর বিপরীতও ঘটে। কাজের শুরুতে ইখলাস থাকে না, পরে ধীরে ধীরে ইখলাস নসিব হয়ে যায়। অন্তরে ইখলাস সৃষ্টি করা এবং তা বজায় রাখার জন্য অভিজ্ঞতার আলোকে একটি পদ্ধতির কথা বলছি।